Dəyişəni olan bərabərsizliklər
Bərabərsizliyin sol və ya sağ tərəfində dəyişəni olan ifadə varsa, belə bərabərsizlik dəyişəni olan
bərabərsizlik adlanır. Məsələn:
x > 3
y < 10
n > 35:7
5 > c
• Sözlə verilmiş dəyişəni olan bərabərsizliyi yazmaq üçün dəyişəni müəyyən hərflə işarə etmək
və müqayisə işarəsini düzgün seçmək lazımdır. Məsələn, "Bağlamanın kütləsi 3 kq-dan çoxdur"
ifadəsində bağlamanın kütləsi 3-dən böyük hər hansı ədəd (4 kq, 5 kq, 5,5 kq və s.) ola bilər. Bağ-
lamanın kütləsini c ilə işarə etsək, sözlə verilən ifadəni riyazi simvollarla belə yazmaq olar: c > 3.
Başqa nümunələrə baxaq.
Fikirlərə uyğun bərabərsizliklər yazın.
Fikirlərə uyğun olaraq kəmiyyətlərin qiymətini hərflə işarə etməklə dəyişəni olan bərabərsiz-
liklər yazın.
a) Səbinənin yaşı 12-dən çoxdur.
b) Yeşiyin kütləsi 9 kq-dan azdır.
c) Samirin kitablarının sayı 8-dən az deyil.
d) Anarın pulu 15 manatdan azdır.
e) Lentin uzunluğu 3 m-dən çoxdur.
f) İmtahan balı 100-dən çox deyil.
Gülsüm hər gün ən azı 4 km piyada gəzdiyini söylədi. Yolun uzunluğu s ilə işarə edilərsə, bu
fikri ifadə edən hansı yazılış doğru olar?