6.1.
Konqruyent bucaqlar.
Bucağın tənböləni
• konqruyent fiqurlar
• konqruyent bucaqlar
• bucağın tənböləni
• konqruyentdir
Anar qırmızı kağızdan düzbucaqlı üçbucaq kəsdi.
Sonra o bu fiquru mavi kağız üzərinə qoyub tərəfləri
boyunca başqa bir üçbucaq kəsdi. Anar mavi üçbu-
cağı güzgü əksi kimi çevirib qırmızı üçbucaqla yanaşı
qoydu və alınan üçbucağı ABC adlandırdı.
• COB və COA üçbucaqlarının bucaqları və tərəfləri-
nin bərabərliyi haqqında nə demək olar?
• CO-nun ACB bucağını yarıya böldüyünü necə əsas-
landırmaq olar?
Konqruyent bucaqlar
İki müstəvi fiquru tam olaraq üst-üstə düşməklə bir-birinin üzərinə qoymaq olarsa, bu fiqurlar
konqruyent fiqurlar adlanır. Məsələn, F fiqurunu döndərib T fiqurunun üzərinə qoyduqda onlar
tam üst-üstə düşər. Deməli, F və T fiqurları konqruyent fiqurlardır.
Fiqurların konqruyentliyi simvolu ilə işarə olunur,
• Dərəcə ölçüləri bərabər olan bucaqlar konqruyent bu-
caqlar adlanır. Məsələn, şəkildəki MON və KPL bucaqları
konqruyent bucaqlardır.
Bu iki bucağı təpə nöqtələri və tərəfləri tam üst-üstə düş-
məklə bir-birinin üzərinə qoymaq olar.
İki kvadrat hansı halda konqruyent olar? İki düzbucaqlı hansı halda konqruyent olar?