Tapşırıqları yerinə yetirin.
NÜMUNƏ Düzbucaqlının eni 2 metrdir. Düzbucaqlının uzunluğunu b, sahəsini isə S ilə
işarə etməklə S-in b-dən asılılığını düsturla ifadə edin.
Həlli
Açıqlama
S = 2 b
Düzbucaqlının sahəsi onun eni ilə uzunluğunun
hasilinə bərabərdir.
a) Hər qutuda 12 karandaş var. Qutuların sayını n, karandaşların ümumi sayını m ilə işarə
etməklə m dəyişəninin n-dən asılılığını düsturla ifadə edin, n = 2; 3 və 5 olduqda m-in qiy-
mətini tapın.
b) Armudun bir kiloqramı 3 manata satılır, a kq armudun satışından əldə olunan pulu b ilə
işarə etməklə b dəyişənini a ilə ifadə edin, a = 2 və a = 5 olduqda b-nin qiymətlərini tapın.
c) Rombun tərəfi a sm, perimetri P sm-dir. P dəyişəninin a-dan asılılığını düsturla ifadə edin.
a = 4; a = 7 və a = 10 olduqda P-nin qiymətlərini tapın.
d) Dəzgahda bir saatda 6 detal istehsal olunur, t saat ərzində istehsal olunan detalların sayı
m olarsa, m dəyişənini t ilə ifadə edin, t = 4; t = 6 və t = 8 olduqda m-in qiymətlərini tapın.
e) Avtomobil 70 km/saat sürətlə hərəkət edir, t saat ərzində gedilən yol s ilə işarə edilərsə,
s dəyişənini t ilə ifadə edin, t = 2; t = 3 və t = 5 olduqda s-in qiymətlərini tapın.
Verilən asılılığa əsasən x-in qiymətlərinə uyğun y-in qiymətlərini tapın və cədvəli dəftərinizdə
tamamlayın.
Verilən cədvələ görə dəyişənlər arasındakı asılılığı düsturla ifadə edin və cədvəli dəftərinizdə
tamamlayın.