a) Piyadanın sürəti saatda a km-dir. Atlının sürəti piyadanın sürətindən 3 dəfə çoxdur. Atlının
sürəti nə qədərdir? a = 4 olduqda atlının sürəti nə qədər olar?
b) Aynur fikrində c ədədini tutdu. Bu ədəddən 2 çıxıb alınan fərqi 3-ə böldükdə Səbinənin
fikrində tutduğu ədəd alınar. Şəbinə fikrində hansı ədədi tutub? c = 17 olarsa, Səbinənin
fikrində tutduğu ədədi tapın.
c) Yeşikdə n kq alma var. Səbətdəki almaların kütləsi yeşikdəki almaların kütləsindən 4 dəfə
azdır. Səbətdə nə qədər alma var? n = 28 olarsa, səbətdəki almanın kütləsi nə qədər olar?
Dəyişəni olan ifadələr yazmaqla məsələləri həll edin.
Turist düşərgəsində 8 ədəd üçnəfərlik, b sayda dörd-
nəfərlik çadır quruldu.
• Bu çadırlarda neçə nəfərin yerləşdiyini necə hesablam-
maq olar?
• b = 6 olduqda çadırlardakı yerlərin ümumi sayı nə qə-
dər olar?
Şəkildə kvadrat və düzbucaqlıdan ibarət
mürəkkəb fiqur verilib.
• Verilən fiqurun sahəsini x ilə ifadə edin.
• x = 2 olduqda fiqurun sahəsini tapın.
Bir məntəqədən eyni vaxtda iki maşın əks istiqamətdə yola düşdü. Maşınlardan biri
40km/saat, o biri isə a km/saat sürətlə hərəkət edir.
• 2 saatdan sonra onlar arasındakı məsafə nə qədər olar?
• a = 50 olduqda bu məsafəni tapın.
Samir hər birinin qiyməti 0,45 manat olan n dənə qələm aldı, və kassaya 10 manat verdi.
• Ona qaytarılan pulu tapmaq üçün hansı riyazi ifadəni yazmaq olar?
• n = 6 olduqda Samirə nə qədər pul qaytarılar?
Suallara uyğun dəyişəni olan ifadələr yazın.
Səbinənin b yaşı var.
• Qardaşı Səbinədən 5 yaş kiçikdir. Səbinənin qardaşının neçə yaşı var?
• Atası Səbinədən 24 yaş böyükdür. Səbinənin atasının neçə yaşı var?
• Anasının yaşı Səbinənin yaşının 3 mislindən 1 vahid çoxdur. Səbinənin anasının neçə yaşı
var?
• Səbinənin 11 yaşı olarsa, atasının, anasının və qardaşının neçə yaşı var?
İfadəyə uyğun məsələ qurun və həll edin.