NÜMUNƏ 2. Yük maşını bərabər sürətlə hərəkət etməklə aralarındakı məsafə 180 km olan A şəhə-
rindən B şəhərinə yük apardı. Yükü boşaltdıqdan sonra geri qayıdarkən o, sürətini 15 km/saat artırdı
və 2 saata A şəhərinə çatdı. Yük maşını bərabər sürətlə hərəkət etməklə A şəhərindən B şəhərinə
yükü apararkən hansı sürətlə getmişdir?
1. MƏSƏLƏNİ ANLA
Nəyi tapmaq lazımdır: A şəhərindən B şəhərinə yükü apararkən maşının sürətini.
Nə məlumdur: A və B şəhərləri arasındakı məsafə 180 km-dir, qayıdanda sürətini 15 km/saat artırdı
və A şəhərinə 2 saata çatdı.
2. PLAN QUR
Necə həll etmək olar: məsələni tənlik yazmaqla həll etmək olar.
Bunun üçün gedilən yol, sürət və zaman arasındakı əlaqədən is-
tifade etmək lazımdır.
Yük maşını qayıdarkən sürətini 15 km/saat artırdığı üçün A şə-
hərinə 2 saata çatdı. Bu zaman belə bir sxem çəkmək olar.
Qayıdarkən sürəti 15 km/saat artdı
3. HƏLL ET
Maşının yük aparanda sürətini x ilə işarə etsək, qayıdanda sürəti x + 15 olar. Şərtə görə, x + 15
sürətlə qayıdan maşın 2 saata 180 km məsafə qət edir. Şərtə əsasən tənlik qurulur və həll edilir.
Gedilən yol = Sürət · Zaman
Gedilən yol: 180 km
Sürət: (x + 15) km/saat
Zaman: 2 saat
Cavab. Yük maşını bərabər sürətlə hərəkət etməklə A şəhərindən
B şəhərinə yükü apararkən 75 km/saat sürətlə getmişdir.