4. YOXLA
Maşın 75 km/saat sürətlə gedibsə deməli, geriyə 75 + 15 = 90 km/saat sürətlə qayıdıb. Belə-
liklə, maşın 90 km/saat sürətlə 180 km məsafəni 180 : 90 = 2 (saat) vaxta qət edib. Deməli, cavab
doğrudur. Cavabı tənlikdə yerinə yazmaqla bərabərliyin doğru olduğunu yoxlamaq olar.
Əsmər nənə bişirdiyi qutabların 6-nı qonşuya göndərdi, qalan-
larını isə 4 nəvəsi arasında bərabər boldu. Hər nəvəyə 4 qutab
düşdü. Əsmər nənə neçə qutab bişirmişdi?
Düzbucaqlı formasında olan rəsm çərçivəsinin eni 40 sm-dir.
Çərçivənin perimetri 190 sm olarsa, onun uzunluğu nə qədərdir?
Bir məntəqədən eyni zamanda əks istiqarmətdə iki maşın yola düşdü.Maşınlardan birinin
sürəti o birinin sürətindən 10 km/saat çoxdur. Maşınlar sürətlərini dəyişmədən hərəkət et-
məklə 1 saat sonra aralarındakı məsafə 170 km oldu. Hər maşın hansı sürətlə hərəkət etdi?
1 kq naringi 1,5 manata, 1 kq portağal isə 2 ma-
natadır. Alıcı müəyyən miqdar portağal, bundan
2 dəfə çox naringi alıb cəmi 10 manat ödədi. O
hər meyvədən nə qədər aldı?
Dəvə və quzunun birlikdə kütləsi 612 kq-dır. Dəvənin küt-
ləsi quzunun kütləsinin 39 mislindən 12 kq çoxdur. Dəvə
neçə kiloqramdır?