8.2.
Dairəvi diaqram
Cədvəldə gün ərzində meyvə-tərəvəz mağa-
zasında satılan meyvələr haqqında məlumat
verilmişdir.
• Satılan hər meyvənin kütləsi bütün meyvələ-
rin kütləsinin neçə faizini təşkil edir?
• Bu məlumat dairəvi diaqrama köçürülsə, hər
hissəyə hansı meyvə uyğun gələr?
Dairəvi diaqram
Tam və onun hissələri haqqında məlumatı təsvir etmək üçün
dairəvi diaqramdan istifadə oluna bilər. Dairəvi diaqramın his-
sələrini kəsrlə olduğu kimi faizlə də ifadə etmək olar. Bu zaman
bütün hissələrə uyğun faizlərin cəmi 100-ə bərabər olmalıdır.
Məsələn, şkafdakı hər növ kitabın bütün kitabların neçə faizini
təşkil etdiyi haqqında məlumat dairəvi diaqramda verilmişdir.
Kitabların ümumi sayı 180 olarsa, bədii ədəbiyyatın sayını tap-
maq üçün 180-in 35%-ni hesablamaq lazımdır:
180 · 0,35 = 63,
yaxud
180 ·
35
100
= 63.
Deməli, şkafda 63 bədii kitab var. Diaqramdakı verilənləri cədvəldə belə təsvir etmək olar.
Dairəvi diaqramda dayanacaqdakı nəqliyyat vasitələrinin sayı haqqında məlumat faizlərlə
verilmişdir. Dayanacaqda cəmi 120 nəqliyyat vasitəsi olarsa, uyğun cədvəli tamamlayın və
diaqramdakı məlumatı cədvəldə təsvir edin.
NÜMUNƏ Motosikletlərin sayı
Həlli
Açıqlama
120 · 0,15 = 18 ədəd
Bütün nəqliyyat vasitələrinin
sayının 15%-i hesablanır.