Qarşılıqlı bucaqlar - təpə nöqtələri eyni olub
birinin tərəfləri digərinin tərəflərinin davamı
(uzantısı) olan bucaqlar. Qarşılıqlı bucaqlar
konqruyentdir.
Qonşu bucaqlar - bir tərəfləri ortaq olub
digər tərəfləri düz xətt əmələ gətirən bucaqlar.
Qonşu bucaqların dərəcə ölçülərinin cəmi
180°-yə bərabərdir.
Qrafik çəkmək - kəmiyyətlər arasındakı asılılığı
koordinat şəbəkəsində təsvir etmək.
Litr - mayelərin həcm və qabların tutum vahidi.
1 l =1dm 3
Millilitr - litrin mində bir hissəsi.
1 ml = 0,001 l.
1 ml = 1 sm3
Ortaq vuruğun mötəriza xaricinə çıxarıl-
ması- toplama və çıxma zamanı eyni vuruğu
mötərizə xaricinə çıxardıqda ekvivalent ifadə
alınır,
Paralel düz xətlər - bir müstəviyə aid olub heç
bir ortaq nöqtəsi olmayan düz xətlər. || ilə işarə
olunur. AD || KL.
Perpendikulyar - verilən nöqtədən düz xəttə
perpendikulyar çəkilmiş parça.
Perpendikulyar düz xətlər - kəsişdikdə düz
bucaq əmələ gətirən iki düz xətt. ⊥ ilə işarə
olunur.
Tənlik qurmaq - məsələdə verilən (məlum)
və axtarılan (məchul) kəmiyyətlər arasındakı
əlaqəni riyazi şəkildə ifadə etmək.
Tanliyin kökü - dəyişənin
tənliyi doğru ədədi bərabərliyə
çevirən qiyməti.
4 ədədi x + 7= 11 tənliyinin
köküdür.
Tənliyi həll etmək - onun kökünü (köklərini)
tapmaq və ya onun kökünün olmadığını isbat
etmək deməkdir. Tənliyi həll etmək üçün bəra-
bərliyin xassələrindən və toplama ilə çıxmanın,
vurma ilə bölmənin qarşılıqlı tərs əməllər olma-
sından istifadə etmək olar.