3. HƏLL ET
Oxun qiymətini x ilə işarə etsək, yayın qiyməti x + 10 olar. Şərtə görə,
x və x + 10 cəmi 11-ə bərabərdir. Şərtə əsasən tənlik qurulur və həll
edilir.
Cavab. Oxun qiyməti 0,5 manatdır.
4. YOXLA
Oxun qiymati 0,5 manatdırsa, deməli, yayın qiyməti 10 + 0,5 = 10,5 (man) olacaq. Ox və yayın
birlikdə qiyməti isə 0,5 + 10,5 = 11 (man) olacaq. Deməli, cavab doğrudur. Cavabı tənlikdə yerinə
yazmaqla bərabərliyin doğru olduğunu yoxlamaq olar.
Cəmi 48-ə bərabər olan iki ədəddən biri o birindən 20 vahid böyükdür. Bunlar hansı ədəd-
lərdir?
İki ədədin cəmi 222-yə bərabərdir. Ədədlərdən biri digərindən 2 dəfə böyükdür. Bunlar hansı
ədədlərdir?
Çəlləkdə 8 l su var. 4 vedrə su əlavə etdikdən sonra çəlləkdə 56 l su oldu. Bir vedrənin tutumu
nə qədərdir?
Taksidə gediş haqqı sərnişin maşına oturarkən 1 manat
və hər gedilən kilometrə görə 0,5 manat əlavə etməklə
hesablanır. Sərnişin 6 manat ödəyibsə, taksi neçə kilometr
məsafə qət edib?
Üç qutuda cəmi 50 karandaş var. İkinci qutuda birincidən 2 ədəd çox, üçüncü qutuda isə
birincidən 2 dəfə çox karandaş olarsa, hər qutuda neçə karandaş var?
ABC üçbucağının AC tərəfi AB tərəfindən 2 dəfə, BC tərəfi
isə AB tərəfindən 2 sm uzundur. ABC üçbucağının perimetri
22 sm olarsa,onun tərəflərinin uzunluğu nə qədərdir?
İki dəzgahda gün ərzində cəmi 484 detal hazır-
landı. Dəzgahlardan birində hazırlanan detalların
sayı o birindən 3 dəfə çox oldu. Hər dəzgahda
gün ərzində neçə detal hazırlandı?