5.4.
Tənlik qurmaqla məsələ həlli
Alıcı 2 kq qırmızı alma və müəyyən qədər armud aldı.
O, satıcıya 9 manat ödədi.
• Alıcı neçə kiloqram armud aldı?
• Bunu tənlik qurmaqla necə tapmaq olar?
Tənlik qurmaqla məsələ həlli
Məsələləri tənlik qurmaqla həll etmək üçün kəmiyyətin axtarılan qiyməti məchul kimi qəbul edilir və
müəyyən hərflə işarə olunur. Məsələnin şərtinə uyğun tənlik qurulur və onu həll etməklə kəmiyyətin
axtarılan qiyməti tapılır.
Tənlik qurmaqla məsələ həll etmək üçün aşağıdakı mərhələlərdən istifadə etmək olar.
1. Məsələni anla. Şərti araşdır və anladığına əmin ol.
2. Plan qur. Məsələnin şərtinə uyğun ifadə və ya tənlik yazmaq uçun müvafiq mühakimələr yürüt.
Ehtiyac olarsa, şəkil çək.
3. Həll et. Axtarılan kəmiyyəti dəyişənlə (məsələn: x) işarə et və tənlik qur.
Tənliyi həll etməklə axtarılan kəmiyyətin qiymətini tap.
4. Cavabın doğruluğunu yoxla. Alınan cavabın məsələnin şərtini ödədiyini yoxla.
NÜMUNƏ 1. Ox ilə yayın birlikdə qiyməti 11 manatdır. Yay oxdan 10 manat
bahadır. Oxun qiyməti nə qədərdir?
1. MƏSƏLƏNİ ANLA
Nəyi tapmaq lazımdır: oxun qiymətini.
Nə məlumdur: ox və yayın birlikdə qiyməti 11 manatdır, yay oxdan 10 manat bahadır.
2. PLAN QUR
Necə həll etmək olar: oxun qiymətini qırmızı, yayın qiymətini
isə sarı düzbucaqlı ilə təsvir edək.
Yay oxdan 10 manat baha olduğu üçün, san düzbucaqlının
uzunluğu da qırmızı düzbucaqlının uzunluğundan 10 vahid
çox olar.
Ox və yayın birlikdə qiyməti 11 manat olduğu üçün düzbu-
caqlıların uzunluqları cəmi 11-ə bərabərdir.