Verilən asılılığa uyğun cədvəli və qrafiki dəftərinizdə tamamlayın.
Verilən asılılığa uyğun cədvəl tərtib edin və qrafik qurun.
a) y = 3x
b) y = x + 1
c) y = 4x
d) y = x + 4
e) y = 5 - x
y = 8 - x asılılığının qrafikini qurun. Verilmiş koordinat cütlərindən bu asılılığa uyğun olanları
müəyyən edin.
a) (3; 5)
b) (4; 8)
c) (2; 6)
d) (5; 3)
e) (8; 0)
Kvadratın tərəfi c sm, perimetri P sm-dir.
a) P-nin c-dən asılılığını düsturla ifadə edin.
b) Bu asılılığı uyğun qrafik qurun.
c) Qrafikə əsasən tərəfi 2,5 sm olan kvadratın perimetrini müəyyən edin.
Yeməkxanada hər stolun ətrafına 4 stul düzülüb. Stolların
sayını n, stulların sayını isə k ilə işarə edin. Stulların sayı-
nın stolların sayından asılılığını düsturla ifadə edin. Düstura
uyğun n = 1; 2 və 3 olduqda cədvəl tərtib edin və qrafik
qurun.
a) n = 5 olduqda stulların sayı nə qədərdir?
b) Hər stolun ətrafına 1 stul da əlavə edilərsə, düstur necə
dəyişər?
Lentin 1 metrinin qiyməti 2 manatdır. Alınan lentin uzunluğunu n ilə, ödənilən pulu p ilə işarə
edin. p və n arasındakı asılılığı düsturla ifadə edin. Düstura əsasən asılı olmayan dəyişənin
dörd qiymətinə uyğun cədvəl tərtib edin və qrafik qurun.
a) 4,5 m lent üçün nə qədər pul ödəmək lazımdır?
b) 12 manat 50 qəpiyə nə qədər lent almaq olar?
3 manat ilkin ödəniş etdikdən sonra hər mahnını internetdən yükləmək üçün 1 manat tələb
olunur. Yüklənən mahnı sayı (x) ilə xərclənən pul (y) arasındakı asılılığa uyğun düsturu yazın.
Düstura əsasən asılı olmayan dəyişənin üç qiymətinə uyğun cədvəl tərtib edin və qrafik qurun.
a) 3 mahnı yükləmək üçün nə qədər pul ödəmək lazımdır?
b) Cəmi 10 manat ödəməklə neçə mahnı yükləmək olar?