10. Əli mebel mağazasında işləyir. Onun həftəlik əməkhaqqı 200 manat və əlavə olaraq satışdan
daxil olan məbləğin 2%-i kimi hesablanır.
a) Əlinin həftəlik əməkhaqqı y ilə, satışdan daxil olan məbləğ isə x ilə işarə edilərsə, onun əməkhaqqını
hansı düsturla tapmaq olar? y = 0,02 · (200 + x ) y = 200 + 0,02x
b) Həftəllik satış 4 000 manat təşkil edərsə, Əlinin əməkhaqqı nə qədər olar?
c) Əli ötən həftə 300 manat əməkhaqqı almışdır. Ötən həftə satış neçə manat təşkil edib?
11. y = 12 - x asılılığının qrafikini qurun.
a) Verilmiş koordinat cütlərindən bu asılılığa uyğun olanlarını müəyyən edin.
(2,14)
(4;8)
(5;7)
(8;4)
b) Qrafikə əsasən * yerinə uyğun ədədi tapın: (3; *) (*; 5)
12.Elxanın 10 manat pulu var. Lalənin pulu 4 manatdan çox, Elxanın pulundan isə azdır. Lalənin
pulunu dəyişəni olan bərabərsizliklə necə ifadə etmək olar?
13. Bərabərsizliyin həllini ədəd oxunda təsvir edin və tələb olunan ədədi tapın.
14. Kvadratın tərəfi x sm-dir. Düzbucaqlının uzunluğu bu kvadratın tərəfindən 5 sm, eni isə
kvadratın tərəfindən 2 sm böyükdür.
a) Düzbucaqlının perimetrini hansı düsturla hesablamaq olar?
b) Kvadratın tərəfi 7 sm olarsa, düzbucaqlının perimetrı neçə santimetr olar?
QLOBAL İSTİLƏŞMƏ
Qlobal istiləşmə bəşəriyyətin üzləşdiyi ən ciddi problemlərdən biri-
dir. Bu, əsasən, insan fəaliyyətinin nəticəsidir. Qlobal istiləşmə Dünya
okeanında suyun səviyyəsinin artmasına, Yer səthinə düşən yağıntı
miqdarının dəyişməsinə, bütün Yer üzərində isti hava şəraitinin hökm
sürməsinə və səhra ərazilərin artmasına gətirib çıxara bilər. Alimlərin
müşahidələrinə əsasən 1960-cı ildən etibarən Yer üzündə təqribi orta
temperatur artımını müəyyən düsturla ifadə etmək olar. Orta tempe-
ratur artımı 1960-cı ildən sonra keçən onilliklərin sayının 0,1-ə hasili ilə 0,05-in cəminə bərabərdir.
Məsələn, 1980-ci ildə 1960-cı il ilə müqayisədə temperatur artımını belə tapmaq olar:
1. Orta temperatur artımını T (°C) ilə, 1960-cı ildən keçən onilliklərin sayını x ilə ifadə etməklə
T-nin x -dən asılılıq düsturunu yazın.
2. 2020-ci ildə 1960-cı il ilə müqayisədə temperatur artımı nə qədər olmuşdur?
3. T-nin x-dən asılılığına əsasən 2040-cı ilə qədər onilliklər üzrə cədvəl tərtib edin və qrafik qurun.
4. Bu gedişlə neçənci ildə 1960-cı il ilə müqayisədə Yer üzündə temperatur artımı 1,05°C olar?
5. Qlobal istiləşmənin səbəbləri və bunun aradan qaldırılması yolları haqqında internetdən mate-
riallar toplayın və təqdimat hazırlayın.