Şərtə uyğun paralel düz xətləri çəkin.
NÜMUNƏ MN düz xəttinə aralarında 15 sm məsafə olan KL paralel düz xəttini çəkin.
Həlli
Açıqlama
Günyənin katetlərindən biri MN düz xətti
üzərində olmaqla digər kateti boyunca xət-
keş qoyulur.
Günyə 15 sm sağa (və ya sola) sürüşdürülür
və uyğun katet boyunca KL düz xətti çəkilir:
MN || KL.
a) O nöqtəsindən AB düz xəttinə qədər məsafə 2 sm-dir. O nöqtəsindən AB düz xəttinə
paralel düz xətt çəkin.
b) MN düz xəttinə aralarında 1 sm məsafə olmaqla 5 sm uzunluqda paralel KL parçasını
çəkin.
AB parçasının uzunluğu 5 sm-dir. A və B nöqtələrindən AB parçasına perpendikulyar düz
xətlər çəkin. Bu düz xətlər paraleldirmi? Onlar arasındakı məsafə nə qədərdir?
Şərtlərə əsasən müstəvi üzərində AB, SP və PT düz xətlərini çəkin.
• SP düz xətti PT düz xəttinə perpendikulyardır.
• AB düz xətti SP düz xətti ilə kəsişmir, lakin PT düz xətti ilə kəsişir.
⊥ və || işarələrindən istifadə etməklə verilən fiqurlarda paralel və perpendikulyar parçaları
yazın.
K nöqtəsindən MN düz xəttinə çəkilmiş KP perpendikulyar və KL
parçasının uzunluqları cəmi 9 sm-dır. KL parçası KP perpendikulya-
rından 1 sm uzundur. K nöqtəsindən MN düz xəttinə qədər məsafə
nə qədərdir?