Müstəvi fiqurlar
Bu bölmədə öyrənəcəksiniz:

- konqruyent bucaqları və bucağın tən-
  bölənini müəyyən etməyi;
- qonşu bucaqlar və qarşılıqlı bucaqlara aid
  məsələləri həll etməyi;
- düzbucaqlı üçbucağın sahəsini tapmağı;
- düzbucaqlı və düzbucaqlı üçbucaqdan
  təşkil olunmuş fiqurun sahəsini tapmağı;
- müxtəlif vasitələrdən istifadə etməklə para-
  lel və perpendikulyar düz xətləri çəkməyi;
- kvadrat və düzbucaqlı çəkməyi;
- tərəflərinə və bucaqlarına görə üçbucaq
  çəkməyi.

Cəhd edin!
Memar həyətin çertyojunu sifarişçiyə təqdim
etdi. Sifarişçi düzbucaqlı formalı çardağı
10 m sağa çəkməyi təklif etdi.
• Reallıqda 1 metri çertyojda 1 sm qəbul et-
məklə bu çertyoju xətkeş, transportir və gün-
yənin köməyi ilə necə çəkmək olar?
• Düz bucaq əmələ gətirən tərəflərinin uzunluğu
4 m olan düzbucaqlı üçbucaq formalı, əyləncə
meydançasının sahəsini necə tapmaq olar?
• Çardaq və əyləncə meydançasını çıxdıqda
bağçanın nə qədər sahəsi qalar?