Düzbucaqlının uzunluğu enindən 2 dəfə uzundur. Onun perimetri P sm, eni b sm-dir.
a) P dəyişənini b ilə ifadə edin.
b) Cədvəli dəftərinizdə tamamlayın.
Hesablama maşınının girişinə daxil edilən x ədədi üzərində müəyyən əməllər icra edilərək
çıxışda y ədədi alınır. Cədvəldə verilənlərə görə qanunauyğunluğu müəyyən edin, uyğun
düsturu yazın və cədvəli tamamlayın.
İşçi hər iş saatına görə 8 manat əməkhaqqı alır. İş saatlarının sayı x ilə, əməkhaqqı y ilə işarə
edilərsə, əməkhaqqını hansı düsturla hesablamaq olar?
• 7 saat işləyən işçi nəqədər əməkhaqqı alar?
• İşçi neçə saat işləsə, 96 manat əməkhaqqı alar?
Çəndə 2000 l su var. Ağaclar, suvarmağa hər dəqiqədə 5 l su sərf edilir, t dəqiqədən sonra
çəndə qalan suyun miqdarı y ilə işarə edilərsə, çəndə nə qədər su qaldığını hansı düsturla
tapmaq olar?
y = 2000 + 5t
y = 2000 - 5t
y = 5 · (2000 - t)
y = 2000t - 5
Dəyişənlər arasında asılılığın qrafiklə təsviri
Dəyişənlər arasında asılılığı qrafiklə təsvir etmək olar. Bunun üçün əvvəlcə asılı olmayan dəyişənin
(x) bir neçə qiymətinə asılı dəyişənin (y) uyğun qiymətləri tapılır və cədvəldə qeyd edilir. Sonra cəd-
vəldəki hər (x; y) cütünə uyğun nöqtə koordinat şəbəkəsində qeyd edilir və qeyd edilmiş nöqtələr
parçalarla birləşdirilir.
Nümunə y = x + 3 düsturu ilə verilən asılılığı qrafiklə belə təsvir etmək olar.

x-in bir neçə
qiymətinə uyğun
y-in qiymətləri ta-
pılır və cədvəldə
qeyd edilir.

Koordinat şəbəkəsi
çəkilir və üfüqi ox x,
şaquli ox isə y ilə işarə
edilir.

Cədvələ əsasən ko-
ordinat şəbəkəsində
(0; 3), (1; 4), (2; 5),
(3; 6), (4; 7) koordinat-
larına uyğun nöqtələr
qeyd edilir.

Nöqtələr parçalarla
ardıcıl birləşdirilir.