Düzbucaqlı paralelepipedin tam səthinin
sahəsi - onun üzlərini təşkil edən düzbu-
caqlıların sahələri cəminə bərabərdir.
Düzbucaqlı üçbucaq - bucaqlarından biri düz
bucaq olan üçbucaq.
Ekvivalent ifadələr - dəyişənlərin bütün
mümkün qiymətlərində ədədi qiymətləri
bərabər olan ifadələr. İfadəni sadələşdirdikdə
ekvivalent ifadə alınır.
2 · (c + 5) və 2c + 10 ekvivalent ifadələrdir.
Ədədi bərabərsizlik - hər iki tərəfində ədədi
ifadə olan bərabərsizlik.
Ədədi orta - bir neçə ədədin cəmini toplanan-
ların sayına bölməklə alınan qismət.
3; 5; 6; 8 ədədlərinin ədədi ortası belə tapılır:
Günyə - perpendikulyar
endirmək və qaldırmaq,
düz bucaq qurmaq üçün
işlədilən alət.
Hektar - (ha) torpaq sahələrini ölçmək üçün
istifadə olunan sahə vahidi. 1ha = 10 000 m2.
Kəmiyyət - ərəb sözü olub "miqdar, say"
deməkdir. Uzunluq, kütlə, zaman, sürət kə-
miyyətlərdir. Hər kəmiyyətin ölçü vahidi var.
Hesablama zamanı eyni kəmiyyət eyni vahidlə
ifadə olunmalıdır. Kəmiyyəti eyni vahidlə ifadə
etmək üçün çevirmələrdən istifadə olunur.
Konqruyent bucaqlar - dərəcə ölçüləri
bərabər olan bucaqlar.
Konqruyent fiqurlar - bir-birinin üzərinə qo-
yulduqda tamamilə üst-üstə düşən fiqurlar.
Koordinat şəbəkəsi - başlanğıc nöqtələri
ortaq olan və ikı perpendikulyar ədəd oxunun
əmələ gətirdiyi sistem. Koordinat şəbəkəsində
hər nöqtə koordinat cütləri ilə verilir.