Yol nişanına görə hərəkət sürəti 30 km/saat-dan çox olmamalıdır. Bunu
bərabərsizliklə yazın.
Verilən bərabərsizliyə uyğun fikir söyləyin və dəyişənin nəyi ifadə etdiyini
izah edin.
a) n < 24
b) m > 12
c) x < 12
d) y > 8 + 3
e) x ≥ 14
Bərabərsizliyin həlli
Dəyişənin bərabərsizliyi doğru ədədi bərabərsizliyə çevirən hər bir qiymətinə bərabərsizliyin həlli
deyilir. Verilmiş ədədin bərabərsizliyin həlli olduğunu yoxlamaq üçün bu ədədi dəyişənin yerinə
yazıb alınan ədədi bərabərsizliyin doğru olub-olmadığını yoxlamaq lazımdır.
NÜMUNƏ 1. x > 2 bərabərsizliyini ödəyən bir neçə ədədi qeyd edin.
Uyğun ədədi bərabərsizlik
x > 2 bərabərsizliyi x-in 2-dən böyük istənilən qiymətində doğrudur və bu qiymətlər natural ədəd, adi
və ya onluq kəsr, həmçinin qarışıq ədəd ola bilər. Bunu ədəd oxunda təsvir etmək üçün 2 ədədi kiçik
çevrə ilə qeyd olunur. Ədəd oxunda 2-dən sağdakı bütün ədədlər x > 2 bərabərsizliyinin həllidir.
Ədəd oxunda nöqtənin kiçik çevrə ilə qeyd olunması uyğun ədədin həllə aid olmadığını göstərir.
NÜMUNƏ 2. x ≤ 8 bərabərsizliyini ödəyən bir neçə ədədi qeyd edin.
Uyğun ədədi bərabərsizlik
x ≤ 8 bərabərsizliyi x-in 8-ə bərabər və ya 8-dən kiçik istənilən qiymətində doğrudur. Bunu ədəd
oxunda təsvir etmək üçün 8 ədədi kiçik dairə ilə qeyd olunur. Ədəd oxunda 8 ədədi və ondan
soldakı bütün ədədlər x < 8 bərabərsizliyinin həllidir.
Ədəd oxunda nöqtənin kiçik dairə ilə qeyd olunması uyğun ədədin həllə aid olduğunu göstərir.
"<" və "≤" işarələri arasında hansı əlaqə var? ">" və "≥" işarələri arasında hansı əlaqə
var? Oxşar və fərqli cəhətləri nümunələrlə izah edin.