7. Diaqramlarda turistin 4 gün qət etdiyi məsafə haqqında məlumat verilib. İlk iki gündə gedilən
yolun bütün yolun hansı hissəsini təşkil etdiyini müəyyənləşdirmək üçün hansı təsvir daha əlveriş-
lidir?
"COVİD-19" İNFEKSİYASININ YAYILMA STATİSTİKASI
2019-cu il dekabrın ortalarında Çinin Uhan şəhərinin əhalisi arasında naməlum mənşəli pnevmoniya xəstə-
liyi aşkarlandı. Çox böyük sürətlə yayılmağa başlayan
bu infeksiya xəstəliyindən ölənlərin sayı kəskin artmağa
başladı və 2020-ci il martın 11-də Ümumdünya Səhiy-
yə Təşkilatı (ÜST) koronavirus pandemiyasını elan etdi.
ÜST-ün rəsmi saytında (https://covid19.who.int/) bütün
ölkələr üzrə statistika verilib. Ölkəmizdə bu xəstəliklə
mübarizə tədbirlərini TƏBİB təşkilatı həyata keçirib.
1. İnternetdə TƏBİB təşkilatının rəsmi saytını tapın, ko-
ronavirus səhifəsinə keçin və oradakı statistik məlumatlar-
la tanış olun. Təşkilatın təqdim etdiyi diaqramı izah edin.
2. Ən azı 20 tanışınız arasında sorğu keçirin və aşağıdakı cədvəli doldurun.
3. Soruşulanların neçəsinin qadın, neçəsinin kişi olduğunu piktoqramda təsvir edin.
4. Sütunlu diaqramda soruşulanların sayını yaşlarına görə təsvir edin.
5. Sütunlu diaqramda yoluxmayan, 1 dəfə yoluxan, bir neçə dəfə yoluxan insanların sayını təsvir edin.
Müqayisə etməklə hansı qrupda ən çox və ən az adam olduğunu müəyyən edin.
6. ÜST-ün saytından (https://covid19.who.int/region/euro/country/az) istifadə edərək Azərbaycan üzrə son
6 ayda yoluxma saylarının dəyişməsini təsvir edən xətti diaqram qurun.
7. İnternetdən "COVİD-19" infeksiyası haqqında əlavə məlumatlar əldə edin və təqdimat hazırlayın.