SÖZLÜK
Ar - (ar) 100 kvadratmetrə bərabər olan sahə
vahidi. 1 ar = 100 m2.
Asılı dəyişənlər və asılı olmayan deyişənlər -
bəzi kəmiyyətlərin qiyməti başqa kəmiyyətlər-
dən asılı olur. 70 km/saat sürətlə hərəkət edən
maşının getdiyi yol (s) zamandan (t) asılıdır:
Bərabərlik - müvafiq işarənin (=) sol və sağ
tərəflərindəki ifadələrin eyni qiymət aldıqlarını
bildirir.
Bərabərliyin xassələri - bu xassələrdən isti-
fadə etməklə ifadələri sadələşdirmək olur.
Bərabərsizlik - iki riyazi ifadə arasındakı mü-
nasibətin > ( böyükdür), < (kiçikdir), ≥ (böyük
və ya bərabərdir), ≤ (kiçik və ya bərabərdir), ≠
(bərabər deyil) işarələri ilə yazılışı.
Bərabərsizliyin həlli - dəyişənin bərabərsiz-
liyi doğru ədədi bərabərsizliyə çevirən bütün
qiymətləri.
Bucağın tənböləni - bucağın təpə nöqtə-
sindən çıxıb və onu iki konqruyent bucağa
bölən şüa.
Dairəvi diaqram - kəmiyyətin müxtəlif
qiymətlərinin ümumidəki paylarının dairə
hissələri ilə təsviri.
Dəyişəni olan bərabərsizlik - sol və ya sağ
tərəfindəki ifadələrdən heç olmasa birində
dəyişən olan bərabərsizlik.
Düstur- - kəmiyyətlərin asılılığının riyazi
işarələrlə ifadə edilməsi. Uzunluğu a, eni b
olan düzbucaqlının sahəsinin düsturu: S = ab
Düz prizma - bütün yan üzləri düzbucaqlı
olan prizma.
Düzbucaqlı paralelepipedin həcmi -
onun uzunluğu, eni və hündürlüyünün
hasilinə, yaxud onun oturacağının sahəsi ilə
hündürlüyünün hasilinə bərabərdir.